stanford-oval/wikipedia huggingface dataset:
Viva Forever
מיקומי שיא

|   ‏‏‏  מצעדים ודירוגים (1998)> מדינה |   ‏‏‏  מצעדים ודירוגים (1998)> מצעד |   ‏‏‏  מצעדים ודירוגים (1998)> מיקום שיא |   ‏‏‏  מצעדים ודירוגים (1998)>  |
| --- | --- | --- | --- |
|  אוסטריה | Ö3 אוסטריה טופ 40‏ | 4 |  |
|  אוסטרליה | מצעד הסינגלים האוסטרלי | 2 |  |
|  איסלנד | הפלייליסט | 2 |  |
|  אירופה | אירופה הוט 100 | 2 |  |
|  איטליה | מצעד הסינגלים האיטלקי | 2 |  |
|  אירלנד | מצעד הסינגלים האירי | 2 |  |
|  גרמניה | GfK – טופ 100 | 4 |  |
|  דנמרק | היטליסטן | 13 |  |
|  הולנד | מצעד 40 הסינגלים ההולנדיים | 7 |  |
|  הולנד | מצעד 100 הסינגלים ההולנדיים | 7 |  |
|  הונגריה | Rádiós Top 40 | 2 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 9 |  |
|  טאיוואן | ג'י-מיוזיק | 9 |  |
|  נורווגיה | VG-lista | 12 |  |
|  ניו זילנד | המצעד הניו זילנדי הרשמי | 1 |  |
|  סקוטלנד | מצעד הסינגלים הסקוטי | 1 |  |
|  פלנדריה | אולטראטופ 50 | 13 |  |
|  צרפת | SNEP | 18 |  |
|  קנדה | קנדה הוט 100 | - |  |
|  קנדה | RPM | 4 |  |
|  קנדה | מצעד השירים העכשוויים | 5 |  |
|  שוודיה | סוורייטופליסטן | 6 |  |
|  שווייץ | המצעד השווייצרי | 3 |  |
|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ישראל | מדיה פורסט ישראל | 4 |  |
|   ‏‏‏  מצעדי סוף שנה (1998)> מדינה |   ‏‏‏  מצעדי סוף שנה (1998)> מצעד |   ‏‏‏  מצעדי סוף שנה (1998)> מיקום שיא |   ‏‏‏  מצעדי סוף שנה (1998)>  |
| --- | --- | --- | --- |
|  אוסטריה | Ö3 אוסטריה טופ 40‏ | 21 |  |
|  אוסטרליה | מצעד הסינגלים האוסטרלי | 23 |  |
|  איסלנד | הפלייליסט | 38 |  |
|  אירופה | אירופה הוט 100 | 21 |  |
|  גרמניה | GfK – טופ 100 | 19 |  |
|  הולנד | מצעד 40 הסינגלים ההולנדיים | 42 |  |
|  הולנד | מצעד 100 הסינגלים ההולנדיים | 38 |  |
|  הממלכה המאוחדת | מצעד הסינגלים הבריטי | 13 |  |
|  ולוניה | אולטראטופ 40 | 42 |  |
|  ניו זילנד | המצעד הניו זילנדי הרשמי | 16 |  |
|  צרפת | SNEP | 78 |  |
|  קנדה | קנדה הוט 100 | - |  |
|  קנדה | RPM | 57 |  |
|  קנדה | מצעד השירים העכשוויים | 38 |  |
|  שוודיה | סוורייטופליסטן | 30 |  |
|  שווייץ | המצעד השווייצרי | 16 |  |
|   ‏‏‏  מצעדי עשור (1990-99)> מדינה |   ‏‏‏  מצעדי עשור (1990-99)> מצעד |   ‏‏‏  מצעדי עשור (1990-99)> מיקום שיא |   ‏‏‏  מצעדי עשור (1990-99)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 72 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| בלגיה (BEA) | זהב | 25,000 |
| בריטניה (BPI) | פלטינה | 740,000 |
| גרמניה (BVMI) | זהב | 250,000 |
| ניו זילנד (RMNZ) | פלטינה | 10,000 |
| צרפת (SNEP) | זהב | 250,000 |
| שוודיה (GLF) | זהב | 15,000 |
| שווייץ (IFPI Switzerland) | זהב | 25,000 |
הערות שוליים

1 2  Spice Girls - Spiceworld, Discogs (באנגלית)
1 2  Spice Girls - Viva Forever, Discogs (באנגלית)
↑  Official Singles Chart Top 100 | Official Charts Company, www.officialcharts.com (באנגלית)
↑  Spice Girls – Viva Forever (באנגלית), נבדק ב-2020-04-22
↑  "Best Sellers of 1998 – Singles Top 100". Music Week. 16 January 1999. p. 7.
1 2  "British single certifications – Spice Girls". British Phonographic Industry. Retrieved 24 May 2019. Select singles in the Format field. Select Platinum in the Certification field. Type Spice Girls in the "Search BPI Awards" field and then press Enter.
↑  Viva Forever, נבדק ב-2020-04-22
↑  BFI Screenonline: Aardman Animations Biography, www.screenonline.org.uk
1 2  Spice Girls - Viva Forever
↑  ARIA Charts - Accreditations - 1998 Singles, www.aria.com.au
↑  "Ultratop 50 Albums Wallonie 1998". Ultratop. Retrieved 5 January 2012.
↑  Spice Girls' Top 10 biggest songs in the UK, www.officialcharts.com (באנגלית)
↑  Datenbank: BVMI, www.musikindustrie.de
↑  The Official New Zealand Music Chart, THE OFFICIAL NZ MUSIC CHART (באנגלית)
↑  Les certifications, SNEP (בצרפתית)
↑  Wayback Machine, web.archive.org, ‏2011-06-16
↑  The Official Swiss Charts and Music Community, www.swisscharts.com
| ספייס גירלז |
| --- | --- | --- |
| מל בי • ויקטוריה בקהאם • אמה בנטון • מלאני סי • ג'רי האליוול   דיסקוגרפיה • שירים • פרסים ומועמדויות • פילמוגרפיה | מל בי • ויקטוריה בקהאם • אמה בנטון • מלאני סי • ג'רי האליוול   דיסקוגרפיה • שירים • פרסים ומועמדויות • פילמוגרפיה |  |
| אלבומי אולפן | Spice • Spiceworld • Forever |  |
| אלבומי אוסף | Greatest Hits |  |
| אלבומי וידאו | One Hour of Girl Power • Girl Power! Live in Istanbul • Live at Wembley Stadium |  |
| סינגלים | "Wannabe" • "Say You'll Be There" • "2 Become 1" • "Mama" • "Who Do You Think You Are" • "Spice Up Your Life" • "Too Much" • "Stop" • "Viva Forever" • "Goodbye" • "Holler" • "Let Love Lead the Way" • "Headlines (Friendship Never Ends)" |  |
| השתתפות בסינגלים | "(How Does It Feel to Be) On Top of the World" • "It's Only Rock 'n Roll (But I Like It)" |  |
| סינגלים שיווקיים | "Step to Me" • "Move Over" |  |
| סיבובי הופעות | Girl Power! Live in Istanbul • Spiceworld Tour • Christmas in Spiceworld Tour • The Return of the Spice Girls Tour • Spice World – 2019 Tour |  |
| פילמוגרפיה | Spice World • Giving You Everything |  |
| --- | --- |
בקרת זהויות :  MusicBrainz release group: b245541b-41b7-3ad6-bb80-86028adeb3b3  MusicBrainz work: ca4a1de6-8fcb-39b4-9159-8eb4e21a1c18
אווה

| --- | --- |

 בימוי:  Adrian Popovici 
 שחקנים ראשיים:  Amy Beth Hayes Coca Bloos ולאד ראדסקו Mădălina Ghițescu ונסה רדגרייב וינסנט רייגן מייקל איירונסייד מיה מורגנשטרן Claudiu Bleonț פטריק ברגין דסטין מיליגן קורין רדגרייב 
 מדינה:  רומניה 
 חברה מפיצה:  MarVista Entertainment, נטפליקס 
 שיטת הפצה:  וידאו על פי דרישה 
 הקרנת בכורה:  2010 
 שפת הסרט:  אנגלית 
 סוגה:  סרט דרמה 
 דף הסרט ב־IMDb
 
אווה (ברומנית: Eva) הוא סרט דרמה רומני משנת 2010, הסרט הוקרן בפסטיבל קאן.
עלילה

לאחר לכתו של אביה עוברת אווה עם אמה ואחותה הגדולה בטי לגור אצל דוד שלה אלפונס, אלפונס נכנס לחדרה של בטי ומנצל אותה מינית ומבציר שאם תספר על כך יזרוק אותן מביתו, בטי מספרת על כך לאווה אך מכחישה זאת בפני אימן. ב-1936 בגיל שש עשרה אווה מתאהבת בטיודור, איש הגר בבית סמוך אליה. מחשש שדודה יינצל גם אותה אווה בורחת מהבית ומחפשת את טיודור בבקתה שרכש בהרים, הוא מקבל מכתב מאמו המתגוררת באמריקה ומתגלה לו שהיא חולה, הוא נוסע לאמריקה על מנת להיות עם אמו ומבטיח לה שברגע שיחזור הוא יינשא לה, עוברים חודשים וטיודור לא שולח לה מכתבים ולא יוצר עמה קשר והיא מתחילה לתהות עם ישוב אי פעם.
בזמן שאמה ואחותה שוהות בקמפינה במשך יומיים, נכנס הדוד לחדרה של אווה ומנסה להטרידה מינית אך היא יורה בו, דודה מאושפז והיא נעמדת למשפט, במשפט היא יוצאת זכאית, במהלך המשפט היא מכירה את הברון אוסוולד פון סייל, העובד בשגרירות גרמניה ברומניה, היא מתחתנת איתו ועוברת לגור עימו באחוזה שלו. יום אחד שלוש שנים לאחר עזיבתו חוזר טיודור לרומניה והיא עוזבת עבורו את בעלה, אך עם זאת טיודור אומר שהוא חייב לנסוע למרסיי והוא נותן לה מפתחות לדירה, אווה נכנסת להריון אך מאבדת את התינוק. אוסוולד אותו עזבה מציל אותה מניסיון התאבדות והיא חוזרת לחיות איתו. לאחר מכן טיודור חוזר לרומניה והוא מנסה לחפש את אווה, כשהוא מנסה להתגנב לביתה הוא נורה על ידי אוסוואלד ובעקבות הפציעה אווה מטפלת בו, בינתיים מתחילה מלחמת העולם השנייה, המכונית של שגרירות גרמניה מותקפת על ידי אלמונים ואוסוואלד נפצע בזרועו.
בחורף 1941 טיודור נוסע לליסבון, היא מרגישה בודדה ובעקבות זאת היא מצטרפת לארגון צדקה שהקימה אלנה, נסיכת יוון ודנמרק, אחרי כן היא מציעה את עצמה כאחות מתנדבת בבית חולים צבאי, שם היא מכירה את לוסיין, סטודנט לרפואה, אוסוואלד יוצא למשימה בקהיר ומשאיר לה סכום כסף גדול, לאחר מכן נודע לה שהוא נהרג שם בנסיבות מסתוריות.
בכסף שאוסוואלד נתן לה היא פותחת חנות מוזיקה בבוקרשט, יום אחד כשהיא חוזרת הביתה היא מוצאת את טיודור מחכה לה, בינתיים כשלוסיין מבין שהוא לא יהיה יותר מחבר עבור אווה הוא מתגייס לצבא ונשלח לחזית. טיודור מבוקש על ידי השירותים החשאיים ובעקבות הוא כך הוא מבקש מאווה להביא לו מסמכים מזויפים על מנת שיוכל לצאת מהמדינה. היא מגלה שהיא בהריון שוב אך מחליטה שלא לספר לו על מנת שלא לשבש את התוכניות שלו. היא מלווה את טיודור לתחנת רכבת ולאחר שהוא עולה לרכבת מתחילה הפצצה אווירית והרכבת נהרסת.
אווה מחפשת אחר טיודור אך לא מוצאת את שמו לא בין בין ההרוגים ולא בין הניצולים, בהפצצה ב-1944 גונתר, הרופא שהכירה בארגון צדקה שעבדה נפצע ומאבד את שתי עיניו, לוסיין נהרג בחזית על יד יאשי. יום אחד פונה אל אווה איש זר שאינה מכירה אשר ראתה אותו כמה פעמים מדבר עם טיודור. הוא אומר לה שהיא בסכנת חיים ומציע לה לעזוב א ארצה ולנסוע לאמריקה לאמו של טיודור, הם עוזבים ביחד את רומניה בסירה ואז האיש, שהוא בן דוד של טיודור מספר לה כמה סודות, טיודור גויס כמרגל אמריקאי. אוסוולד שימש כקצין מודיעין בצבא הגרמני ונשלח לקהיר על ידי וילהלם קנריס על מנת לקיים מסע ומתן בחשאי אודות כניעת גרמניה, שם הוא נהרג על ידי הגסטפו.
אובר דה ז'יבנשי

| --- | --- |

 לידה:  20 בפברואר 1927 בווה, צרפת 
 פטירה:  10 במרץ 2018 (בגיל 91) ניי-סיר-סן, צרפת 
 שם לידה:  Hubert James Marcel Taffin de Givenchy 
 מדינה:  צרפת צרפת
 מקום קבורה:  בית הקברות פאסי 
 מקום מגורים:  Château du Jonchet 
 השכלה:  בית הספר הלאומי הגבוה לאמנויות היפות  קולג' ולינגטון 
 תקופת הפעילות:  1952–1995 (כ־43 שנים) 
 פרסים והוקרה:  פרס CFDA למפעל חיים (1992)  פרס CFDA למפעל חיים (1995)  הצלב הגדול במסדר איזבלה הקתולית (2002)  אביר בלגיון הכבוד 
 www.givenchy.com
 
המטה הראשי של בית האופנה ז'יבנשי, שדרת ג'ורג' החמישי, פריז
אובר מארסל טאפין דה ז'יבנשי (בצרפתית: Hubert James Marcel Taffin de Givenchy‏; 21 בפברואר 1927 – 10 במרץ 2018) היה מעצב אופנה צרפתי ומייסד בית האופנה ז'יבנשי.
קורות חיים

אובר דה ז'יבנשי היה בנו של טאפן דה ז'יבנשי (Taffin de Givenchy), המרקיז מז'יבנשי, ואשתו ביאטריס באדין ז'יבנשי (Béatrice Badin). ז'יבנשי נולד בבוואה שבצרפת למשפחת אצולה שהגיע לצרפת מוונציה שבאיטליה. המשפחה קיבלה תואר אצולה בשנת 1713. 
אביו נפטר משפעת בשנת 1930, ואובר ואחיו הבכור, ז'אן קלוד גודלו על ידי אמו וסבתו מצד אמו.
כשהיה בן 10, אובר דה ז'יבנשי ביקר בתערוכה העולמית של פריז (1937), התרשם עמוקות מהתצוגות שהופיעו בה, והחליט שייעודו בחיים הוא עיצוב אופנה. ז'יבנשי למד באקול נסיונל סופרייר דה בוזאר, ובשנת 1945 החל לעצב עבור ז'אק פאת' (Jacques Fath). בהמשך עיצב בגדים עבור לוסיאן ללונג, ועבד לצידם של פייר באלמיין וכריסטיאן דיור. בין השנים 1947–1951 עבד לצד המעצבת האבנגרדית אלזה שאפארלי.
בשנת 1952, בהיותו בן 25, פתח ז'יבנשי את בית האופנה שלו בפריז, והיה הצעיר שבמעצבי האופנה החשובים של פריז. בגדיו, שאופיינו בשימוש בבדים זולים מחד ובעיצובים מודרניים מאידך, עוררו עניין רב.
ז'יבנשי פגש את אודרי הפבורן בשנת 1953 בעת צילומי הסרט "סברינה". הופעתה בסרט בבגדיו הביאה לבית האופנה שלו פרסום רב. הפבורן המשיכה להופיע בבגדים בעיצובו של ז'יבנשי בסרטים רבים לאחר מכן. בין לקוחותיו היו גרייס קלי וג'קלין קנדי-אונאסיס.
בשנת 1981 התפצל בית האופנה של ז'יבנשי, כאשר קו ייצור הבשמים נרכש על ידי וו קליקו וקו האופנה נרכש על ידי חברת לואי ויטון. מאוחר יותר רכשה חברת לואי ויטון גם את קו ייצור הבשמים.
אובר דה ז'יבנשי פרש מעסקי האופנה בשנת 1995.
נפטר ב-10 במרץ 2018 בגיל 91.
הערות שוליים

↑  מעצב האופנה אובר דה ז'יבנשי מת בגיל 91, באתר ynet, 12 במרץ 2018
| --- | --- |
בקרת זהויות :  NLI: 987012469204405171  BIBSYS: 14068447  BNC: 000300543  BNE: XX5124897  BnF: cb13519688q (data)  CiNii: DA08716301  GND: 119119587  ISNI: 0000 0001 2144 344X  LCCN: n87147046  LNB: 000260236  NDL: 001182689  NKC: xx0200381  NTA: 074075039  RERO: 02-A027059734  RKD: 224005  SNAC: w60p2g42  SUDOC: 031068057  ULAN: 500004811  VIAF: 95710143   WorldCat (עם VIAF): 95710143
אגן האבק

סערת אבק מתקרבת לסטארטפורד, טקסס, ב-1935
ציוד חקלאי קבור מתחת לחול בעיירה דאלאס שבדקוטה הדרומית, 13 במאי 1936
התמונה "אם נודדת" מאת דורותיאה לאנג. התמונה מייצגת קוטפי אפונה מרוששים בקליפורניה, ומתרכזת באם לשבעה ילדים, בת 32, בקליפורניה, במרץ 1936. האישה בתמונה היא פלורנס אוונס תומפסון, חקלאית, שגרה באופן זמני במחנה הפועלים החקלאיים עד שידידה וילדיה יגיעו ויסייעו לה לתקן את מכוניתה. לימים, התמונה הפכה לסמל התקופה.
אגן האבק (באנגלית: Dust Bowl) הוא כינוי לשורה של סופות אבק שהתחוללו במרכז ארצות הברית וקנדה החל מ-1931 עד 1939, שנים המוכרות גם בכינוי "שנות השלושים המלוכלכות" (The Dirty Thirties), ושבמהלכן נגרם משבר סביבתי, כלכלי וחברתי חמור. שילוב של בצורת קשה עם מספר פרקטיקות חקלאיות לא תקינות במשך כמה עשורים, כגון חישוף הקרקע מעשבים לצורך חריש של שדות חיטה, ורעיית יתר, גרם לסחיפת קרקע חמורה באזור המישורים הגדולים. האדמה הפורייה התייבשה והפכה לאבק אשר עף מזרחה, בעיקר בצורה של עננים שחורים גדולים. לעיתים, העננים השחירו את השמיים על פני שטח עצום שהשתרע עד שיקגו. רוב הקרקע נסחפה אל תוך האוקיינוס האטלנטי.
האסון הסביבתי גרם לגל עזיבה עצום של תושבים מטקסס, ארקנסו, אוקלהומה, והאזורים סביב המישורים הגדולים, ולמעלה מחצי מיליון אמריקאים נותרו ללא קורת גג. רבים מהם היגרו מערבה בחיפוש אחר עבודה.
הבצורת, סופות האבק ונטישת השדות והחוות, היוו מכה קשה למדינות החקלאיות במרכז ארצות הברית ובקנדה, אשר סבלו כבר מהשפל הגדול. אגן האבק הוא דוגמה מוחשית לעוצמה שיכולה להיות לתהליכי מדבור, כמו גם לתהליכים של שינויי אקלים.
ב-14 באפריל 1935, שנודע אחר כך כ"יום ראשון השחור", התרחשה אחת מה"סופות השחורות" הקשות ביותר באגן האבק, וגרמה לנזק נרחב, תוך שהיא הופכת את היום ללילה. עדי ראייה סיפרו כי בחלק מהזמן לא יכלו לראות למרחק של יותר ממטר וחצי.
במשך 100 הימים הראשונים לשלטונו של פרנקלין דלאנו רוזוולט, הוכנו תוכניות ממשלתיות להשבת היציבות האקולוגית לאזור. ממשלת ארצות הברית הקימה את "מנהל ההתיישבות" שלימים הפך למנהלת החקלאות האמריקאית.
בתרבות

ב-13 במאי 1936 צולמה בעיירה דאלאס שבדקוטה הדרומית אחת מן התמונות הידועות מתקופה זו. התמונה המחישה את גורלם המר של תושבי האזור שנפגעו. לא נותרו להם אדמות לעיבוד, כל היבולים נקברו ולא נותר להם מה לאכול. גם הציוד החקלאי אבד.
המשבר האנושי תועד על ידי צלמים מטעם מנהלת החקלאות האמריקאית, מפורסמת ביותר מבין צלמים אלו היא
דורותיאה לאנג.
על התקופה כתב הסופר ג'ון סטיינבק את ספרו זוכה פרס פוליצר, ענבי זעם. גם הסופרת כריסטין האנה מתארת בספרה "ארבע הרוחות" את אסונם של החקלאים בטקסס.
הערות שוליים

↑  יש המתרגמים לעברית "קערת האבק".
↑  NASA Explains "Dust Bowl" Drought
↑  James Gregory Interview
| --- | --- |
בקרת זהויות :  NLI: 987007542245005171  BnF: cb15092668g (data)  LCCN: sh2003003074  NARA: 10637227  SUDOC: 102416478 
המחוזות שהושפעו מסופות האבק, לפי חומרת ההשפעה
אדונל פויל

| --- | --- |

פויל בשנת 2008
 לידה:  9 במרץ 1975 (בן 49) קנואן, סנט וינסנט והגרנדינים
 עמדה:  סנטר
 גובה:  2.08 מטרים
 מספר:  30, 31
 מכללה:  אוניברסיטת קולגייט
 דראפט:  בחירה שמינית, 1997 גולדן סטייט ווריורס
 קבוצות כשחקן
 1997–2007 2007–2009 2009 2009–2010:  גולדן סטייט ווריורס אורלנדו מג'יק ממפיס גריזליס אורלנדו מג'יק
אדונל דייוויד פויל (באנגלית: Adonal David Foyle; נולד ב-9 במרץ 1975) הוא כדורסלן עבר וינסנטי–אמריקאי, אשר שיחק בליגת ה-NBA בין השנים 1997–2010. ממוצעיו הכוללים לאורך 12 עונותיו בליגה הם 4.1 נקודות, 4.7 ריבאונדים ו-1.6 חסימות למשחק.
נעורים וקריירת מכללות

פויל נולד באי קנואן, אשר שייך למדינת סנט וינסנט והגרנדינים. בשנת 1990 עבר להתגורר בעיר המילטון שבניו יורק, בה שיחק כדורסל לראשונה בחייו, ובשנת 1994 החל ללמוד באוניברסיטת קולגייט אשר בהמילטון. בשתי עונותיו הראשונות בקבוצת הכדורסל של האוניברסיטה הוליך אותה לשתי העפלותיה הראשונות אי פעם לטורניר אליפות המכללות, עם ממוצעים כוללים של 18.5 נקודות, 12.5 ריבאונדים ו-5.3 חסימות למשחק. בעונת 1996/1997 הוביל את כל שחקני ליגת המכללות בממוצע חסימות למשחק (6.4), וניצב במקום השני בריבאונדים למשחק (13.1) ובמקום השלישי בנקודות למשחק (24.4). בעת עזיבתו את האוניברסיטה בשנת 1997 היה הריבאונדר המוביל בתולדות ליגת המכללות, עם 492 חסימות בסך הכול, על אף ששיחק ב-3 עונות בלבד.
קריירת משחק מקצועית

בדראפט ה-NBA‏ 1997 נבחר פויל בבחירה השמינית, על ידי גולדן סטייט ווריורס. בעונת 1999/2000 זכה למקום קבוע בחמישייה הפותחת של הווריורס, ובעונה העוקבת רשם שיאי קריירה של 5.9 נקודות, 7.0 ריבאונדים ו-2.7 חסימות בממוצע למשחק. ביולי 2004 חתם על הארכת חוזה בקבוצה ל-6 עונות נוספות, עבור כ-42 מיליון דולר. בעונת 2006/2007 סייע לקבוצה להעפיל לפלייאוף ה-NBA לראשונה מזה 13 שנים, כמחליפו מהספסל של אנדריס ביידרינש. בסיום אותה עונה שוחרר מהקבוצה, על אף שנותרו בחוזהו 3 עונות וכ-29 מיליון דולר.
באוגוסט 2007, לאחר 10 עונות רצופות עם הווריורס, חתם פויל על חוזה באורלנדו מג'יק.
בפברואר 2009 הועבר לממפיס גריזליס, כחלק מטרייד משולש במסגרתו קייל לאורי ובראיין קוק נשלחו ליוסטון רוקטס, בעוד רייפר אלסטון הועבר לאורלנדו. לאחר משחק אחד בלבד שוחרר פויל מהגריזליס וחזר לשחק עבור המג'יק. בפלייאוף 2010 העפילה אורלנדו בפעם השנייה בתולדותיה לגמר ה-NBA, בו הפסידה מול לוס אנג'לס לייקרס (1–4). בקיץ 2010 הודיע פויל על פרישה ממשחק, בשל פציעה קשה בברכו.
הערות שוליים

↑  הסטטיסטיקות של פויל בליגת ה-NBA, באתר basketball-reference.com
↑  הסטטיסטיקות של פויל בליגת המכללות, באתר sports-reference.com
↑  החוסמים המובילים בתולדות ליגת המכללות, באתר sports-reference.com
↑  רשימת הנבחרים בדראפט 1997, באתר basketball-reference.com
↑  פויל חותם על הארכת חוזה בגולדן סטייט, באתר ESPN,‏ 14 ביולי 2004
↑  גולדן סטייט משחררת את פויל, באתר הקבוצה, 13 באוגוסט 2007
↑  פויל חותם על חוזה באורלנדו, באתר ESPN,‏ 24 באוגוסט 2007
↑  אלסטון נשלח בטרייד לאורלנדו, באתר ESPN,‏ 19 בפברואר 2009
↑  פויל חותם בחזרה באורלנדו, באתר orlandopinstripedpost.com,‏ 27 באוגוסט 2009
↑  פויל מודיע על פרישתו ממשחק, באתר bleacherreport.com,‏ 18 באוגוסט 2010
אבנים בכליות

| --- | --- |

 תחום:  אורולוגיה, נפרולוגיה
 תסמינים:  כאבים בבטן או בגב התחתון, דם בשתן, הקאות ובחילות
 אבחון:  תסמינים, בדיקות שתן ודימות
 טיפול:  ריסוק האבנים והרחקתן
 מניעה:  שתיית מים מרובה
 קישורים ומאגרי מידע
 eMedicine:  437096 
 MeSH:  D007669
 סיווגים
 ICD-10:  N20 
 ICD-11:  GB70.0 
 
מערכת השתן
אבני כליה בגדלים וצורות שונים
אבנים בכליות (או אבנים בדרכי השתן), היא קריסטלופתיה (crystalopathy) הנגרמת בשל היווצרות גביש (או אבן) קשה-תמס בדרכי השתן. המחלה המתאפיינת בהימצאות אבן אחת או יותר בכליות (Nephrolithiasis) או בדרכי השתן (Urolithiasis). האבנים נוצרות כשהשתן הופך להיות מרוכז מדי במלחים (או במינרלים) שונים. ריכוז המלחים הגבוה גורר התגבשות של המלחים לכדי גבישים (או "אבנים") קשי תמס. באופן רגיל נמצא במערכת השתן מנגנון המונע את היווצרות הגבישים, אך כאשר מנגנון זה כושל, נוצרות האבנים. לרוב נוצרות האבנים (renal calculi) בכליות ועוזבות את הגוף דרך מערכת השתן; אבן קטנה עשויה לעבור ללא תסמינים, אך אבן גדולה, מעבר לקוטר של 5 מ"מ (עד לגודל כדור גולף!), עלולה לחסום את השופכן (צינור מוביל השתן), דבר הגורם לכאב עז בגב התחתון, במפשעה או בבטן. בנוסף, האבן עשויה לגרום להופעת דם בשתן, להקאות, או לכאב חזק בעת מתן שתן. חסימת מעבר השתן לאורך זמן עלולה לגרום לפגיעה חמורה בתפקוד הכליות, ולכן מחייבת טיפול מהיר.
היווצרות האבנים תלויה בצירוף של גורמים סביבתיים וגנטיים. גורמי סיכון כוללים: רמות סידן גבוהות בשתן, השמנה, מזונות מסוימים, תרופות מסוימות, תוספות תזונה הכוללות סידן, היפרפרתירואיזם (פעילות יתר של בלוטת יותרת המגן [parathyroid gland]), שיגדון (gout), וחסר בצריכת נוזלים.
תסמינים וגורמי סיכון

הסימן המובהק לאבן בכליות או בדרכי השתן הוא כאב עז לפרקים המוקרן מצד הבטן לכיוון המפשעה או לירך הפנימית. הכאב מלווה בצורך לתת שתן, חוסר מנוחה, דם בשתן, בחילה, והקאה. לרוב הכאב מגיע בגלים האורכים 20–60 דקות, הנגרמים מתנועות מחזוריות בשלפוחית השתן, שעה שהיא מנסה לחלץ את האבן.
התייבשות, הנובעת מצריכת נוזלים נמוכה, היא גורם מרכזי בהיווצרות האבנים. השמנה, חוסר פעילות פיזית, וצורת חיים בלתי פעילים, אף הם גורמי סיכון מרכזיים. צריכה גבוהה של חלבון מן החי, מלח, סוכרים (ודבש בכלל זה), מיצי פירות, מהווים אף הם גורם סיכון, לאור ההפרשה של חומצת שתן.
אבחון

בנוסף לסימנים החיצוניים המצוינים לעיל, אבחון אבנים בכליות נעשה גם בטכניקות אבחון שונות נוספות, כגון סריקת אולטרה סאונד או CT, עם וללא צבעי ניגוד, בדיקות דם לקבלת רמות קריאטינין, שתנן וסידן בדם, ובדיקות להימצאות שברי אבן בשתן.
טיפול

אבנים שגודלן קטן מ-5 מ"מ והנמצאות בכליה או בדרכי השתן אינן דורשות לרוב הליך רפואי מיוחד, וניתן להסתפק בטיפול מונע: שתייה רבה, דיאטה ותרופות המיועדות למנוע את שקיעת המלחים.
במרבית המקרים האבנים הכלואות גדולות מ-6 מ"מ ודורשות התערבות. במקרה של כאב, יקבל החולה תרופות משככות כאבים. במקרים של זיהום, הטיפול כולל קבלת אנטיביוטיקה. הטיפול המקובל ביותר אינו פולשני, ונעשה באמצעות גלים על-קוליים (אולטרה סאונד) המפוררים את האבנים. בדרך זו הופכות האבנים לגרגירים, המופרשים מהגוף דרך מערכת השתן. גודל האבן, מיקומה בדרכי השתן והרכבה קובעים את עוצמת גלי הקול המופעלות על האבנים. שיטת טיפול זו אינה מתאימה לכל סוגי האבנים.
טיפול אחר נעשה באמצעות מכשיר דמוי טלסקופ, שבאמצעותו חודרים דרך צינור השופכה לשלפוחית השתן, ומשם, דרך צינור השופכן, לכיוון הכליה. במהלך זה מרסקים את האבנים ושולפים אותן. טיפול זה אינו מצריך חיתוך של העור והוא מבוצע בתוך המסלול שבו עובר השתן, כלומר מהשופכה לכליה. היתרון הגדול של השיטה הוא בביצוע שתי פעולות בו-זמנית - ריסוק האבנים יחד עם לכידת הפירורים במקביל.
האפשרות השלישית מבוצעת כשהאבנים גדולות ומורכבות, וכוללת חדירה ישירה לכליה דרך העור, וריסוק האבנים. הבחירה בשיטת הטיפול תלויה בגודל האבן ובמקומה.
טיפול חדשני נוסף הוא ליטוטריפסי.
הערות שוליים

↑  Khan, S.R. et al., Kidney stones, Nature Rev.Dis. Primers 2: 1-23., 2016 doi: 10.1038/nrdp.2016.8
1 2 3  Ferraro, P.M. et al., Dietary and lifestyle risk factors associated with incident kidney stones in men and women., J. Urol. 198: 858-863, 2017 doi: 10.1016/j.juro.2017.03.124
↑  Portis, A.J. & Sundaram, C.P., Diagnosis and initial management of kidney stones, American Family Phys. 63: 1329-1339, 2001
1 2  Fontenelle, L.F. & Sarti T.D., Kidney stones: Treatment and prevention, American Family Phys. 99: 490-496, 2019
↑  Coe, F.L., Worcester, E.M. & Evan, A.P., Idiopathic hypercalciuria and formation of calcium renal stones, Nature Rev. Nephrol. 12: 519-533, 2016 doi: 10.1038/nrneph.2016.101
↑  Mehta, T.H. & Goldfarb, D.S., Uric acid stones and hyperuricosuria, Adv. Chronic Kidney Dis., Gout and Kidney Disease 19: 413-418, 2012 doi: 10.1053/j.ackd.2012.07.014
↑  Harambat, J. et al, Primary hyperoxaluria, Int. J. Nephrol. 2011: 1-11, 2011 doi: 10.4061/2011/864580
↑  Siener R., Nutrition and kidney stone disease, Nutrients 13:1917-1921, 2021 doi: 10.3390/nu13061917
↑  Hoppe, B., An update on primary hyperoxaluria., Nat Rev Nephrol 8: 467-475, 2012 https://doi.org/10.1038/nrneph.2012.113 doi: https://doi.org/10.1038/nrneph.2012.113
↑  Walker, M. & Silverberg, S., Primary hyperparathyroidism., Nat Rev Endocrinol 14: 115–125, 2018 doi: https://doi.org/10.1038/nrendo.2017.104
↑  Camilo, S. et al, Treatment and long-term outcome in primary distal renal tubular acidosis., Nephrol. Dialysis Transplant. 34: 981–991., 2019 doi: https://doi.org/10.1093/ndt/gfy409
↑  Das, P. et al., Formation of struvite urinary stones and approaches towards the inhibition., Biomedicine & Pharmacotherapy. 96: 361-370., 2017 doi: 10.1016/j.biopha.2017.10.015
| --- | --- |
בקרת זהויות :  NLI: 987007543430205171  BnF: cb14609741f (data)  GND: 4171884-7  LCCN: sh85072259  LNB: 000125428 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.